145 
Anas boscas spilogaster. —Qvam forma typica major, rostro 
paulo breviore. Mas habitu nuptiali dorso pallidiore, pectore nigro 
notato. Femina et avis junior colore cinereo. 
De Egenskaber, der udmærke Racen spilogaster, ere af en 
saadan Natur, at deres Tilstedeværelse tildels forekommer ret for- 
klarlig. Som før sagt, lever den jo som Standfugl ret isoleret og 
tillige under Paavirkning af de samme særegne Forhold, der have 
givet "saa mange andre arktiske Former deres Præg. Det ligger 
da nær at søge Forklaringen af dens Udseende i en Samvirken af 
disse to Omstændigheder, dels Isolationen, der har muliggjort Bi- 
beholdelsen af oprindeligere Egenskaber, og dels de arktiske Egnes 
Evne til at afblege Farver og paa anden Maade paavirke deres 
Beboere. 
Noget afbleget") er jo den grønlandske Stokand bleven, som vi 
have set, og Pletterne i Hannens brune Brystskjold maa vist rettest 
opfattes som Levninger af et oprindeligere Udseende; de minde jo 
om lignende Pletter hos Hunnen (ogsaa hos andre Svømmeænders 
Hunner) og bidrage. navnlig hvor de optræde sammen med Tvær- 
pletter, til at give Pragtdragten et ,,ufærdigt” Udseende. Desuden 
genfindes denne Pletning jo hos flere andre nærstaaende Årter: 
A. poecilorhyncha, Querquedula discors, versicolor, Nettion crecca 0.5. V. 
Selve Pragtdragten hos Andrikken er vel nok en forholdsvis 
ny Erhvervelse; den Omstændighed, at der en Gang aarlig vendes 
tilbage til et mere ,,Hun-ligt" Udseende, kunde maaske tyde derpaa, 
og i den brune Sommerdragt, Eclipsedragten som Englænderne 
kalde den, genfinder man jo ogsaa, foruden det plettede Udseende 
i det Hele, disse Striber paa Hovedet (gennem Øjnene), som 
regnes for et af de Tegn, der pege tilbage paa Forfædrene blandt 
Krybdyr og Padder. 
1) Der tænkes dels paa Hannernes blegere Ryg og mindre kraftige brune - 
" Brystfarve, dels paa Hunnernes mere hvidgraa Grundfarve. 
Vidensk. Meddel. fra den naturh. Foren. 1905. 10 
